Knut Tjønneland

Knut Petro Tjønneland (1907–2002)Geni.com: Knut Tjønneland var ordfører i Bergen 1953–1960 og varaordfører i periodene 1950–1953, og 1960–1961 (Ap). Han er også forfatter av boken Tale for Bergen (1975) og flere andre bøker.

I en CV datert 10. februar 1962 opplyste Tjønneland at han etter artium i 1926 studerte sosialøkonomi, samtidig som han var journalist i Bergens Sosialdemokrat og Bergens Arbeiderblad. I årene 1928-34 var han protokollfører i Bergens byrett; fra 1947 disponent i Nygårds handelsforening, og ved sammenslutning til Bergen samvirkelag organisasjonssjef. I 1951 ble han ansatt i den nyopprettede stilling som forsorgssjef i Bergen. Stillingen ble inndratt i 1961 og omgjort til sosialsjef med ansvar for samordning av barnevernsnemnd, edruelighetsnemd, sosialtrygd og forsorgsvesen.Mappe 332/1962, A-0155 arkivet etter finansrådmannen, Bergen byarkiv 

Under krigen var Tjønneland medlem i Bergen forsyningsnemnd, men kom til å tilbringe flere år i tysk fangenskap. «Et liv som ikke er levd», var hans egne ord for denne tiden.<ref>[https://www.bergen.kommune.no/politikk/ordforeren/historikk/knut-tjonneland «Knut Tjønneland», bergen.kommune.no]</ref> Han står i fangearkivet med adressen Øvre Heien 6 i Sandviken.«Knut Tjønneland», fanger.no]</ref> 29. januar 1943 ble han arrestert av Gestapo og satt 14 dager på Ulven, ca 3 måneder på Espeland fangeleir, 7 måneder på Grini, og deretter i Sachsenhausen frem til frigjøringen i mai 1945.Mappe 1992/1956 - II, A-0155 arkivet etter finansrådmannen, Bergen byarkiv

Han er kjent for å ha kjøpt bydelen Fyllingsdalen i Bergen fra Fana kommune i 1955, og for å ha vært en av aktørene som gjorde byggingen av Puddefjordsbroen til en realitet.

De nye bydelene som ble lagt til Bergen på 1950-tallet, bolignød og tomtemangel var de dominerende sakene i Tjønnelands tid. Da han ble slått til ridder av St. Olav, bemerket han tørt at «før hang de røverne på korset, nå henger de kors på røverne!»Per Jon Odéen: «Farvel med Knut Tjønneland», Bergens Tidende 2. oktober 2002 Tjønneland var en markant skikkelse i det politiske liv i Bergen, og bidro til Folketrygdloven som danner basis for vårt trygdevesen i dag.

I hans tid som ordfører besøkte feltmarskalk Montgomery Bergen. Tjønnelands venn Nils Langhelle var da forsvarsminister, og ville gjerne vise Montgomery hjemnbyen sin. Det ble servert middag på Bellevue restaurant, dit også Shetlands-Larsen var invitert. Larsen hadde hele brystet fullt av medaljer, deriblant en orden mye høyere enn noe Montgomery hadde mottatt. Tjønneland omtalte i radio-intervju med Bjørn Tore André Montgomerys kostelige ansiktsuttrykk da det gikk opp for ham at Larsen hadde mer enn han selv å skilte med. Året etter fikk Bergen russisk flåtebesøk,<ref>[https://www.bt.no/nyheter/lokalt/i/WPWng/en-annen-dans-i-bergen «En annen dans i Bergen», Bergens Tidende og kong Haakon som var i byen, ble bedt med. Under middagen snublet kelneren og kom til å tømme saus nedover kongens rygg.Intervju med Tjønneland om kommunale festligheter i Bergen, Nasjonalbiblioteket 

Tjønneland skrev også vers om Bergens vennskapsbyer:
Vi befester vår gamle kontrakt
om gemyttlig, impulsrik kontakt.
Folk fra Århus vil knapt møte sorg
i den lystige stad Gøteborg!
Gøteborgeren reiser til Århus 
og tar forskudd på løvsprett og vårrus.
Så drar alle med toget og fergen
- for å hilse på oss her i Bergen!Mappe 621/1957, A-0155 arkivet etter finansrådmannen, Bergen byarkiv

 Bibliografi 
 Bergen i all beskjedenhet 1959
 Tale for Bergen 1975 ISBN 82-7051-043-2 
 Historien om «Havglytt» Om eldresenteret «Havglytt» i Flora kommune
 Bergen i kaleidoskop 1985 ISBN 82-514-0170-4
 Ka sa eg'' 1991  ISBN 82-7242-895-4

 Referanser 

Kategori:Ordførere i Bergen
Kategori:Ap-ordførere i Hordaland
Kategori:Norske sakprosaforfattere
Kategori:Personer fra Bergen kommune